**ΦΥΛΛΟ ΕΡΓΑΣΙΑΣ ΓΙΑ ΤΗΝ ΕΛΛΗΝΙΣΤΙΚΗ ΕΠΟΧΗ (323 - 30 π.Χ.)**

**1. Τι σημαίνει «ελληνίζω»; Γιατί η περίοδος 323 – 30 π.Χ. ονομάζεται ελληνιστική;**

**2. Τι ήταν τα ελληνιστικά βασίλεια;**

**3. Να αντιστοιχίσετε:**

|  |  |  |  |
| --- | --- | --- | --- |
| 1 | Μένανδρος | Α | Ιστορικός (προσπαθεί να εξηγήσει τους λόγους της επικράτησης των Ρωμαίων) |
| 2 | Επίκουρος | Β | Γεωγράφος (έφτιαξε παγκόσμιο χάρτη!) |
| 3 | Πολύβιος ο Μεγαλοπολίτης | Γ | Βασιλιάς της Αιγύπτου (δίνει το όνομά του στο αντίστοιχο βασίλειο) |
| 4 | Ερατοσθένης | Δ | Κωμωδιογράφος (σατίριζε ανθρώπινους χαρακτήρες) |
| 5 | Πτολεμαίος | Ε | Αστρονόμος (διατύπωσε για πρώτη φορά τις θεωρίες περί σφαιρικότητας της γης και της διπλής κίνησής της, γύρω από τον άξονά της και τον ήλιο) |
| 6 | Αρίσταρχος ο Σάμιος | Ζ | Βασιλιάς της Συρίας |
| 7 | Αρχιμήδης | Η | Μαθηματικός (συγγραφέας των «Στοιχείων») |
| 8 | Σέλευκος | Θ | Ιατρός |
| 9 | Ευκλείδης | Ι | Φυσικός («μη μου τους κύκλους τάρατε» / «εύρηκα»!) |
| 10 | Γαληνός | Κ | Φιλόσοφος (η φιλοσοφία της ευτυχίας) |

**4. Να αναπτύξετε τα κοινωνικά χαρακτηριστικά του ελληνιστικού κόσμου.**

**5. Να κρίνετε τις παρακάτω προτάσεις:**

Α. Το σύστημα διακυβέρνησης στα ελληνιστικά βασίλεια ήταν η δημοκρατία. Σ Λ

Β. Στα ελληνιστικά βασίλεια οι βασιλείς ήταν κάτοχοι όλης της γης και του μεγαλύτερου μέρους της παραγωγής. Σ Λ

Γ. Στα ελληνιστικά χρόνια δεν έχουμε αξιόλογη ανάπτυξη των επιστημών, ειδικά των φυσικών που παράκμασαν εντελώς. Σ Λ

Δ. Σύμφωνα με τη στωική φιλοσοφία, η ζωή έχει μικρή αξία, γι’ αυτό ο άνθρωπος πρέπει να είναι αυτάρκης και εγκρατής. Σ Λ

**6. Ποια είναι η γλώσσα που χρησιμοποιείται στον ελληνιστικό κόσμο;**

**7. Τι σημαίνει ο όρος θρησκευτικός συγκριτισμός;**

**8. Να επιλέξετε τη σωστή απάντηση:**

Μεγάλα πολιτιστικά και οικονομικά κέντρα της εποχής αποτέλεσαν:

Α. Η Αντιόχεια

Β. Η Πέργαμος

Γ. Η Αλεξάνδρεια

Δ. όλες οι παραπάνω

**9. Να αναφέρετε από ένα φημισμένο χαρακτηριστικό κάθε μιας από τις μεγαλουπόλεις των ελληνιστικών χρόνων.**

**10. Τι σηματοδότησε την αφετηρία της ελληνιστικής περιόδου (323 π.Χ.) και τι θα σημάνει το τέλος της (30 π.Χ);**